કોંગ્રેસ અધ્યક્ષ રાહુલ ગાંધીએ પ્રેસ કોન્ફ્રન્સ યોજોને સીબીઆઈ વિવાદને રફાલ ડીલ કૌભાંડ સાથે જોડી દીધું છે અને આજે તેઓ દિલ્હી સીબીઆઈની મુખ્ય કચેરી પર વિરોધ પ્રદર્શન કરશે. બીજી બાજુ કોંગ્રેસ દેશભરમાં સીબીઆઈના કાર્યાલયો આગળ વિરોધ પ્રદર્શન કરશે. કોંગ્રેસના આ પ્રદર્શનને તૃણમૂલ કોંગ્રેસે ટેકો આપ્યો છે. કોંગ્રેસના પ્રદર્શનને લઈને દિલ્હી પોલીસે સુરક્ષા માટે કડક બંદોબસ્ત કરી દીધો છે. પોલીસની કોશિશ રહેશે કે કોંગ્રેસ કાર્યકર્તાઓને સ્કોપ કોમ્પ્લેક્સ આગળ જ રોકી દેવામાં આવે. વધુમાં સીબીઆઈની મુખ્ય કચેરી વાળા રસ્તે બેરીકેટ્સ પણ ગોઠવી દેવામાં આવ્યા છે.